Strȳta

Se strȳta (Struthio camelus) is se micelosta lifigenda fugol; hē is mǣstum 2.5 metera hēah (8 fōta). Hē hæfþ langne hals and lange sceancan, is flihtlēas, and cann rinan sƿā sƿifte sƿā 65 þūsendmetera ǣlcre tīde (40 mīla ǣlcre tīde).
Hē ƿunaþ on ƿēstne on Affrice, ac is gerǣred ofer eallre þǣre ƿorulde.

 Bodiglicu ascrīfung 

Ƿerlice strȳtan sind mǣst 155 þūsenda grama on ƿihte and sind māran þonne ƿīf. Þā feðera ƿeaxenra ƿera sind oftost sƿearta, būton heora sumum, þe sind hƿīta be þǣm fiðerum and tægle. Ƿīf and geonge ƿeras sind grǣgbrūne, mid lyt hƿītes blēos.

Þā ƿeras brūcaþ þā lytelan sƿæþlican feðera on tēamƿæfersīnum. Hīe cunnon ēac giefan sceadu þǣm briddum. Þā feðera sind sōfta and ƿel ungelīca þǣm stīðum lyftrīdendum feðerum flēogendra fugola. Hīe ƿyrcaþ tō hātbeorgum. Þǣr sind clāƿa on tƿǣm þāra fiðeres fingera.

Þā strangan scancan nabbaþ feðera. Se fugol stent on tƿǣm tām, mid þǣm māran tān þe is gelīc hōfe. Þis is gebīgung þe is synderlīce stȳtena ongemang fugla and þynceþ tō helpenne in sƿiftre iernunge.

Þā strȳtena ēagan mid heora þiccum, sƿeartum ēaghǣrum sind þā mǣstan ēagan ongemang eallra libbendra landƿuniendra dēora; synderlīce hƿalas habbaþ māran.

 Endebyrdnesse settung and brǣdung 

Strȳtan standaþ mid þǣm botmbānlēasum fugolum; ōðere agyldan þisses hēapes sind Ƿīnlendisce strȳtan, Australianisce strȳtan, hēafodbānstrȳtan and se eallra mǣsta fugol, nū acƿolen, Elpfugolas. Strȳtan sind þā ānan geglidan hira hīredes, Struthionidae. 

Strȳtan gelimpaþ gecyndelīce on þǣm græslandum and healfƿēstenum Affrice, ge benorðan ge besūðan þǣre midgeardlican ƿudustōƿe. Fīfe undercynn māgon gesundrod gesett ƿesan:
 S. c. australis in Sūþafrice
 S. c. camelus in norðernre Affrice
 S. c. massaicus in ēasternre Africe
 S. c. molybdophanes in Sedlingalande, norðernre Cenie and Somalie
 S. c. syriacus in þǣm Middelan Ēaste, nū forcƿolen.


 Gebǣre 

Strȳtan ƿuniaþ on asƿīfendum floccum þe standaþ on fram 5 oþ 50 dēorum þā þe oft faraþ ætgædere mid ōðrum grasiendum dēorum sƿelce līnfāghors oþþe ēaddēor. Hīe oftost etaþ sǣd and and ōðerne ƿyrttimber; hƿīlum ēac etaþ hīe flǣscmete sƿelce græstapan. Lēas tōða sƿelgaþ hīe papolstānas þā helpiaþ tō grindenne þā ǣt in þǣm grēotbūce. Hīe cunnon lifigan lēas ƿæteres langne tīman, synderlīce ƿesende andstanden be þǣm ƿǣtan on þǣm gemoltenum plantum. Hūru, him līcaþ ƿæter and hīe oft bæðiaþ.

Andefen heora scearpre ēagenagesihþe and hīerunge cunnon hīe fēlan hergienddēor sƿelce lēon feor onƿeg.

In folclicum spellum is se strȳta ƿīde gecūþ for þǣra behȳdunge his hēafdes on sande andefen þǣm ǣrostum tācnum plēos. Þǣr nabbaþ gebēon nān geƿritna gesihþa þisses gebǣres. Þēahhƿæðere, þǣr hī licgaþ on grunde and behȳdaþ selfe fram hergienddēorum, þā fuglas sind gecūþe tō lecgenne heora hēafod and hals andefen þæs grundes.  Þǣr hīe sind þrēatode iernaþ strȳtan aƿeg, ac hīe cunnon ēac þearle geƿyrdlian mid sporplættum fram heora mihtigum sceancum.

 Geþoftung 

Strȳtan ƿeorðaþ hǣmedlīce geþungen þǣr hīe sind fram 2 ƿintra oþ 4 ƿintera eald. Þæt tēamlice ƿeorc is missenlic betƿeoh missenlicum landstedum. Landmearcbeorgende ƿeras sculon geƿunelīce brūcan hƿisperunga and ōðre sƿēgas tō feohtenne ymb ƿīfhord þe sīe on rīme fram 2  ƿīfa oþ 5 ƿīfa. Hē sceal geþoftian ƿiþ ān oferƿealdende ƿīf and hǣman mid heora eallum. Þæt ƿīf abegeþ on þone grund and is astigen behindan fram þǣm ƿere. Þā ƿīf sculon lecgan heora ƿæstmbǣru ægru in ānfeald gemōtdǣled nest, þe is ānfealdlic hol gescrepen in grund and þe sīe nēan fram 30 oþ 60 hundtēontigoðena metera dēop. Strȳtena ægru magon habban ƿihte 1.3 þūsenda gramma and sing þā mǣstan ongemang eallra ægra. Þæt nest mæg befōn fram 15 oþ 60 ægra. Þā ægru sind betȳndu fram þǣm ƿīfum on dæge and fram þǣm ƿere tō nihte, þe notaþ þā missenlican blēo þāra tƿeora gecynda tō behȳdenne þā ægru hergienddēorum. Þā briddas forþcumaþ æfter tīman þe sīe nēan fram 35 oþ 45 daga. Geƿunelīce sceal se ƿer betȳnan þā nestlingas.

Strȳtan libbaþ oþ þā ielde hūhƿega fram 30 oþ 70 gēara.

  Ūtanƿearde bendas  
 Biliþ brōdlinga and strȳtena on hǣmede
  www.woc2006.com

 Fruman 
 Honolulu Zoo tramet ymbe Strȳtan 
 Kruger Park tramet ymbe Strȳtan

Flocc:Fugolas